Каб найбольш грунтоўна высвятліць сітуацыю, пытанні рэспандэнтам прапанавалі ў двух варыянтах: у адным – прапаноўвалася назваць найбольш выбітнага гістарычнага дзеяча, у другім – абраць са спісу прапанаваных імёнаў. Па выніках, у хіт-парадзе “Імёны беларусі” дамінуюць дзеячы дасавецкай гісторыі. У адкрытым варыянце першыя дзве асобы, зазначае Віталь Сіліцкі, “нагадваюць мапу цэнтру Мінску да 2005 года – гэта Скарына і Машэраў. Потым называюць Каліноўскага. Даволі высокі ўзровень пазнавальнасці ў Вітаўта і Льва Сапегі, але з павышэннем узросту рэспандэнтаў ён падае. Хіт-парад цалкам выглядае так: Скарына, Машэраў, потым – з вялікім адсоткавым адрывам – Каліноўскі, Еўфрасіння Полацкая, Лукашэнка, Касцюшка, Сапега.